गलतियों का पश्चाताप करें और सच्चे मन से प्रेम करें : कार्डिनल
याद रखें मिट्टी से बने हैं, मिट्टी में मिल जाना है : रेव्ह थियोडोर
ईसाईसमाज का 40 दिनों का उपवास बुधवार से शुरू हो गया। इन विशेष दिनों में हर व्यक्ति एक समय भोजन करते हुए सात्विक आचरण करते हैं। यह समय खुद को ईश्वर से जोड़ने और गुनााहों का प्रश्यचित करना होता है। बुधवार को शहर के गिरिजाघरों में पर्व मनाया गया।
संत मेरिज कैथेड्रल पुरुलिया रोड में प्रात: पांच बजे, 6.30 बजे और 7.30 बजे लगातार तीन मिस्सा आराधना हुई। पुरोहित ने विश्वासियों के माथे पर राख लगाए और याद दिलाया कि हम सभी मिट्टी हैं और मिट्टी में मिल जाएंगे। यानि हर कसी को एक दिन ईश्वर का अंश में मिल जाना है। इसलिए, पश्चाताप संस्कार के साथ मन और हृदय की पवित्रता में बढ़ें। आराधना के साथ सभी कलीसिया के अनुयायियों ने मनन-चिंतन की। आराधना कर मन और हृदय की पवित्रता के साथ चालीस दिवसीय उपवास प्रार्थना में बढ़ने का संकल्प लिया। प्रात:कालीन तीसरी मिस्सा का नेतृत्व फादर अमृत ने किया। दूसरी मिस्सा का सहायक पल्ली पुरोहित फादर डैनियल और प्रथम मिस्सा फादर माइकल नाग के नेतृत्व में हुआ। सांध्यकालीन मिस्सा के अनुष्ठक पेरिश प्रिस्ट रेव्ह थियोडोर टोप्पो रहे। राख बुध की आराधना में मसीहियों के माथे पर राख के विलेपन से क्रूस के निशान बनाने को आराधना का महत्वपूर्ण चरण बताया। कहा कि यह मनुष्य को बताता है कि वह मिट्टी से बना है और एक दिन मिट्टी में मिल जाएगा। अपने संदेश में उन्होंने चालीसा को पाप का परित्याग कर सुसमाचार में विश्वास करने को कहा। कहा कि 40 दिनों के उपवास, परहेज और प्रार्थना से प्रभु की संगति करें।
चर्च ऑफ नॉर्थ इंडिया (सीएनआई) के मसीही विश्वासियों ने भी संत पॉल कैथेड्रल बहू बाजार में राख बुध की विशेष आराधना की। बिशप बीबी बास्के ने कहा कि उपवास आध्यात्मिक तैयारी है। उन्होंने मसीहियों अपने जीवन की गलतियों से तौबा करने की बात कही।
जीईएल चर्च के बिशप जॉनसन लकड़ा ने कहा, उपवास मनुष्य के आत्मा और शरीर दोनों से संबंधित है। चालीसा मसीहियों के लिए ईश्वर से टूटे हुए संबंध को जोड़ने प्रभु की ओर लौटने का समय है। कहा कि पाप के लिए आंतरिक अनुपात का बाहरी चिन्ह उपवास है।
इससे पूर्व क्राइस्ट चर्च में प्रात: 6.30 बजे संपन्न भष्म बुधवार की आराधना रेव्ह असफ टेटे और उनके सहयोगी रेव्ह बेंजामिन टोपनो के द्वारा संपन्न हुआ। पुरोहितों ने कहा, कहा कि उपवास तभी होगा जब हम दूसरों की सेवा करें। दान दें और भला काम करें।
क्राइस्ट चर्च मेन रोड में फादर अमृत के नेतृत्व में आराधना हुई। फादर अमृत ने अपने संदेश में चालीसा को पापों से पश्चाताप करने ख्रीस्त के क्रूस दुखभोग में सहभागिता करने का बताया। राख को विश्वासियों के लिए भीतरी कृपा का बाहरी चिन्ह बताया।
चेशायर होम बरियातू में कार्डिनल ने सबों के सिर पर हाथ फेरते हुए उनके साथ प्रेम और अपनत्व बांटा।
रांची | कार्डिनलतेलेस्फोर पी टोप्पो ने चेशायर होम बरियातू के दिव्यांग बच्चों और उनकी सेवा में जुड़ी धर्मबहनों से कहा कि सच्चे मन और दिल की गहराइयों से अपने जीवन की गलतियों के लिए पश्चाताप करें। प्रेम, उदारता और मेल-मिलाप के लिए प्रतिदिन प्रभु की संगति में मार्गदर्शन पाएं। चालीसा उपवास काल की यही सच्ची उपवास प्रार्थना होगी। कार्डिनल बुधवार को चेशायर होम में प्रात: राखबुध की पवित्र मिस्सा चढ़ाई। उन्होंने कहा कि राख बुधवार से शुरू चालीस दिन में मसीहियों में मसीही आदर्शों के साथ जीने के लिए अति आवश्यकता हैं। उन्होंने उदारता, प्रार्थना और मेल-मिलाप को मनुष्य के जीवन के तीन मूल स्तंभ बताया।
संत मेरिज कैथेड्रल चर्च में पुरोहित ने विश्वासियों के माथे पर राख लगाते हुए क्रूस दुखभोग का अनुभव कराया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva